Rada slovenských vedeckých spoločností (RSVS) iniciovala a vyhlasuje súťaž pre mladých vedeckých pracovníkov a doktorandov zameranú na popularizáciu vedy, osobitne aj výsledkov slovenských vedeckých inštitúcií.

Súťaže sa môže zúčastniť každý mladý vedecký pracovník a doktorand na Slovensku, ktorý je členom niektorej z vedeckých spoločností asociovaných k SAV, teda členských organizácií RSVS, a ku koncu daného kalendárneho roka dovŕši najviac 35 rokov. Do súťaže možno prihlásiť rukopisy alebo už zverejnené vedecko-popularizačné práce, napr. články, prezentácie, videá a podobné diela vhodné na popularizáciu vedy. Rozsah článkov by mal byť do 10 normostrán (10 x 1800 znakov vrátane medzier), pri iných žánroch tomuto rozsahu zodpovedajúce dielo.

Súťažiaci zašle svoju podpísanú, predsedom (príp. iným funkcionárom) vedeckej spoločnosti potvrdenú a oskenovanú prihlášku do súťaže

**do 15. júna 2017** na adresu sutaz.rsvs@gmail.com .

K prihláške pripojí rukopis svojej práce vo formáte PDF (prípadne v inom bežnom formáte). V prípade zverejnených prác je treba priložiť sken publikácie (včítane titulnej strany a obsahu), prípadne stačí uviesť odkaz na stránku, kde je práca verejne dostupná elektronicky.

Podmienky súťaže určuje priložený štatút. RSVS plánuje prezentáciu víťazných prác v rámci Týždňa vedy a techniky na Slovensku, v prípade záujmu zverejní práce na svojej stránke a bude sa usilovať o ich publikovanie vo vhodnom vedecko-popularizačnom alebo odbornom časopise.

Prosíme Vás o zaslanie informácie a popularizáciu súťaže medzi Vašimi pracovníkmi alebo členmi vedeckej spoločnosti.

Vaše prípadné otázky, adresujte, prosím na adresu viktor.milata@stuba.sk alebo morovics@up.upsav.sk .

Ďakujeme a ostávame s pozdravom

Prof. Ing. Viktor Milata, DrSc., predseda RSVS

RNDr. Miroslav T. Morovics, CSc., člen výkonného výboru RSVS